SET ปิดเย็นรูดหนัก 30 จุดหลุดแนวรับ 1,640 ฟาก “โบรกฯ” ชี้น่าเข้าซื้อสะสมลุ้นตลาดฯรีบาวด์
SET ปิดเย็นรูดหนัก 30 จุดหลุดแนวรับ 1,640 ฟาก "โบรกฯ" ชี้น่าเข้าซื้อสะสมลุ้นตลาดฯรีบาวด์ โดยดัชนีปิดตลาดวันนี้ ที่ระดับ 1,620.23 จุด ลบ 30.41 จุด หรือ 1.84% มูลค่าการซื้อขาย 6.42 หมื่นล้านบาท
SET ปิดเย็นรูดหนัก 30 จุดหลุดแนวรับ 1,640 ฟาก "โบรกฯ" ชี้น่าเข้าซื้อสะสมลุ้นตลาดฯรีบาวด์
13 ส.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,620.23 จุด ลบ 30.41 จุด หรือ 1.84% มูลค่าการซื้อขาย 6.42 หมื่นล้านบาท
10 หุ้นกดดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้ปรับฐานในทิศทางเดียวกับตลาดต่างประเทศ โดยตลาดหุ้นภูมิภาคเอเชียวันนี้ต่างติดลบกันทั่วหน้าเฉลี่ย -0.8 ถึง -1.2% เช่นเดียวกับตลาดในยุโรปที่เทรดบ่ายนี้ก็แกว่งไซด์เวย์ในแดนลบเล็กน้อย
โดยมีจิตวิทยาเชิงลบจากสงครามการค้าระหว่างสหรัฐฯ และจีน หลังจากที่สหรัฐฯว่าจีนปั่นค่าเงินหยวน และเงินหยวนก็อ่อนค่ามา 4 วันติดต่อกันแล้วในระดับที่ 7 หยวนกว่าต่อดอลลาร์สหรัฐฯ
นอกจากนี้ การประท้วงที่ฮ่องกงทำให้มีการปิดสนามบินแม้ว่าจะมีการเปิดใช้สนามบินได้แล้วในระยะสั้น แต่บรรยากาศก็เป็นลบ อย่างไรก็ดี ดัชนีฯปรับตัวลงหลุด 1,640 จุดลงไปเป็นจุดที่น่าซื้อเพื่อลงทุน ซึ่งตลาดฯปรับตัวลงมาจนมี Valuation ที่น่าสนใจแล้ว ซึ่งค่อยๆ สะสมได้ เพราะตลาดฯก็พร้อมที่จะรีบาวด์ได้ทุกเมื่อ
ส่วนแนวโน้มการลงทุนในวันพรุ่งนี้ (14 ส.ค.) คาดตลาดฯคงจะยังผันผวนตามปัจจัยภายนอกประเทศ พร้อมให้ติดตามการทยอยประกาศผลประกอบการของบริษัทจดทะเบียนต่อไป โดยให้แนวรับ 1,620-1,610 จุด ส่วนแนวต้าน 1,640-1,650 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT มูลค่าการซื้อขาย 4,393.20 ล้านบาท ปิดที่ 43.00 บาท ลดลง 1.25 บาท
CPALL มูลค่าการซื้อขาย 4,382.82 ล้านบาท ปิดที่ 84.50 บาท ลดลง 2.50 บาท
AOT มูลค่าการซื้อขาย 3,139.07 ล้านบาท ปิดที่ 67.25 บาท ลดลง 2.50 บาท
MTC มูลค่าการซื้อขาย 2,650.43 ล้านบาท ปิดที่ 50.75 บาท ลดลง 2.25 บาท
ADVANC มูลค่าการซื้อขาย 2,335.68 ล้านบาท ปิดที่ 223.00 บาท เพิ่มขึ้น 2.00 บาท
ตลาดหุ้นเอเชีย

 